ΓΡΑΠΤΗ ΕΡΩΤΗΣΗ E-0889/00

υποβολή: Bart Staes (Verts/ALE) προς την Επιτροπή

(22 Μαρτίου 2000)

Θέμα: Αξιολόγηση της κρίσης διοξίνης στο Βέλγιο

Η Η κρίση της διοξίνης που έπληξε το Βέλγιο κατέστησε για άλλη μια φορά σαφές πόσο ευπαθής είναι η τροφική αλυσίδα και ο σχετικός έλεγχος. Μια αξιολόγηση, όπως αυτή που πραγματοποίησε η αποκαλούμενη επιτροπή διοξίνης της Βουλής των Αντιπροσώπων, ενδέχεται να συμβάλει στην εξάλειψη ορισμένων προβλημάτων. Τόσο η Ευρωπαϊκή Ένωση όσο και τα 15 κράτη μέλη της μπορούν να διαδραματίσουν σχετικώς σημαντικό ρόλο.

Οι ελλείψεις που απαριθμούνται σε 9 σελίδες περιλαμβάνουν την αξιοπρόσεκτη πρόταση σύμφωνα με την οποία: Τα συστήματα για τηνποχρέωση ειδοποιήσεως των κρατών μελών της Ευρωπαϊκή Ένωσης σε περίπτωση μολύνσεως των ζωοτροφών δεν είναι ταυτόσημα.

Φρονεί άραγε η Επιτροπή, όπως και η επιτροπή διοξίνης, ότι το κανονιστικό πλαίσιο για τηνποχρέωση ειδοποιήσεως των αρχών της Ευρωπαϊκή Ένωση δεν επαρκεί;

α) Σε περίπτωση αρνητικής απαντήσεως, ποιά επιχειρήματα προβάλει η Επιτροπή προασπιζόμενη την αποτελεσματικότητα του κανονιστικού πλαισίου για τηνποχρέωση ειδοποιήσεως, έναντι των ισχυρισμών της επιτροπής διοξίνης;

β) Σε περίπτωση καταφατικής απαντήσεως, είναι διατεθειμένη η Επιτροπή να επιφέρει τροποποιήσεις στο κανονιστικό πλαίσιο για τηνποχρέωση ειδοποιήσεως προκειμένου να καταστεί δυνατή η πρόληψη και/ή η αντιμετώπιση της κρίσης;

Απάντηση του κ. Byrne εξ ονόματος της Επιτροπής

(4 Μαΐου 2000)

Η οδηγία του Συμβουλίου 95/53/ΕΚ της 25ης Οκτωβρίου 1995 για τον καθορισμό των αρχών οργάνωσης των επίσημων ελέγχων στον τομέα της διατροφής των ζώων(1) παρέχει την νομική βάση σχετικά με τις άμεσες κοινοποιήσεις σχετικά με παραβάσεις στον τομέα της διατροφής των ζώων στην Επιτροπή είτε όταν διαπιστώνονται παρατυπίες κατά τη διάρκεια ελέγχων στην εισαγωγή και οι παρατυπίες οδηγούν στην απόρριψη φορτίου ή όταν η διαδικασία επίλυσης προβλημάτων μεταξύ κρατών μελών δεν είναι ικανή να λύσει το πρόβλημα και διαπιστώνονται επανειλημμένες παρατυπίες κατά τη διάρκεια ελέγχων στον τόπο προορισμού.

Σε περίπτωση μόλυνσης ζωοτροφών έχουν θεσπισθεί διατάξεις γιαποχρεωτική κοινοποίηση προς την Επιτροπή σύμφωνα με την οδηγία του Συμβουλίου 1999/29/ΕΚ της 22 Οκτωβρίου 1999 σχετικά με τις ανεπιθύμητες ουσίες και προϊόντα στη διατροφή των ζώων(2). Ωστόσο, ηποχρέωση κοινοποίησης εφαρμόζεται μόνο σε περιπτώσεις που εμπλέκονται περισσότερα από ένα κράτη μέλη.

Επιπλέον, η οδηγία του Συμβουλίου 90/425/ΕΟΚ της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική τηνλοποίηση της εσωτερικής αγοράς(3) απαιτεί από τα κράτη μέλη να κοινοποιούν αμέσως τα άλλα κράτη μέλη και στην Επιτροπή οποιαδήποτε νόσο ή άλλη αιτία που μπορεί να εκθέσει σε σοβαρό κίνδυνο ζώα ή την ανθρώπινηγεία στην επικράτειά της.

Οι όροι για τις κοινοποιήσεις είναι ξεκάθαροι μολονότι περιορισμένοι στην κοινοτική νομοθεσία.

Επιπλέον, προκειμένου να συμπληρωθούν και να βελτιωθούν οι τρέχουσες διατάξεις όπως προβλέπεται στο λευκό βιβλίο για την ασφάλεια των τροφίμων(4) η Επιτροπήιοθέτησε στις 21 Μαΐου 2000 πρόταση(5) πρόταση για την τροποποίηση της οδηγίας του Συμβουλίου 95/53/ΕΚ και της οδηγίας του Συμβουλίου 1999/29/ΕΚ. Σύμφωνα με την πρόταση, πληροφορίες σε περίπτωση επείγουσας κατάστασης σχετικά με προϊόντα που χρησιμοποιούνται για τη διατροφή των ζώων, θα ανταλλάσσονται μέσω συστήματος έγκαιρης προειδοποίησης όσον αφορά τα τρόφιμα που έχουν θεσπισθεί από την οδηγία του Συμβουλίου 92/59/ΕΚ της 29ης Ιουνίου 1992 για την γενική ασφάλεια των προϊόντων(6).

Ειδικότερα, τα κράτη μέλη θα καλούνται να πληροφορούν την Επιτροπή μόλις διαπιστώνεται σοβαρή μόλυνση ή κίνδυνος μόλυνσης και έχει εξαπλωθεί στις ζωοτροφές και στην τροφική αλυσίδα ή είναι πιθανόν να εξαπλωθεί σε άλλες χώρες και να παρέχουν τις εν λόγω πληροφορίες σε εναρμονισμένη μορφή. Επιπλέον, τα κράτη μέλη θα καλούνται επίσης να πληροφορούν την Επιτροπή σε περίπτωση αύξησης της συχνότητας συγκεκριμένης μόλυνσης ή κινδύνου.

Στο λευκό βιβλίο για την ασφάλεια των τροφίμων η Επιτροπή έχει επίσης αναφέρει την πρόθεσηποβολής πρότασης για ολοκληρωμένο σύστημα έγκαιρης προειδοποίησης που θα καλύπτει τόσο τον τομέα των ζωοτροφών όσο και των τροφίμων ως επιπλέον βελτίωση που θα εντάσσεται στο πνεύμα της προσέγγισης ζωοτροφές τρόφιμα.

(1) ΕΕ L 265 της 8.11.1995.

(2) ΕΕ L 115 της 4.5.1999.

(3) ΕΕ L 224 της 18.8.1990.

(4) COM(1999)719 τελικό.

(5) COM(2000)162 τελικό.

(6) ΕΕ L 228 της 11.8.1992.